Diminutsioon (figuratsioon)

Diminutsioon (inglise keeles division, itaalia keeles passaggio, hispaania keeles glosa, prantsuse keeles double)   on muusikas figuratsioon, mille puhul pikem noot on variatsiooni saamiseks asendatud lühemate, tavaliselt meloodiliselt liikuvate nootidega, mis moodustavad figuure ja passaaže. 

Renessanss- ja barokkmuusikas kasutati diminutsiooni eelkõige meloodia improvisatsiooniliseks kaunistamiseks. 16. ja 17. sajandil on trükitud hulgaliselt juhendeid, mis pakuvad intervallide kaupa süstematiseeritud ülevaateid võimalikest erinevates helivältustes diminutsioonidest, mida esitajatel oli võimalik pähe õppida ja rakendada mis tahes muusikateose esitamisel. Tolleaegsete heliloojate ja interpreetide koostatud näited on ka tänapäeval heaks uurimismaterjaliks, et saada teada, kuidas tolle aja muusikapraktikas kombineeriti erinevaid figuure ja passaaže, et kaunistada ja varieerida teose korduvaid fraase, lõike või ka salmilaulu erinevaid salme. 

Vahel nimetati diminutsiooniks ka diminutsiooni tulemusel saadud kaunistatud meloodiat ennast.

Schenkeri analüüsis diminutsioon kui akordivälistest helidest moodustuv esiplaani nähtus redutseeritakse  tagaplaani muusikalise struktuuri esiletoomiseks. 

Välislingid
Itaalia 16.-17. sajandi väljaanded
 Silvestro Ganassi Opera Intitulata Fontegara (Venice, 1535)
 Diego Ortiz, Nel qual si tratta delle Glose (1553)
 Giovanni Maffei, Delle lettere del Sr. Gio. Camillo Maffei da Solofra (1562)
 Girolamo Dalla Casa, Il vero modo di diminuir (1584)
 Giovanni Bassano, Ricercate, Passaggi et Cadentie (1585)
 Giovanni Luca Conforti, Breve et facile maniera d'essercitarsi a far passaggi (1593)
 Riccardo Rogniono, Passaggi per potersi essercitare nel diminuire terminatamente (1594)
 Giovanni Battista Bovicelli, Regole, passaggi di musica (1594)
 Aurelio Virgiliano, Il Dolcimelo (ms, c. 1600; first publication 1979)
 Francesco Rognoni Taeggio, Selve de varii passaggi (1620 )
 Giovanni Battista Spadi, Libro de passaggi ascendenti et descendenti (1624)

Hispaania väljaanded
 Diego Ortiz, Trattado de Glosas (1553)

Inglise väljaanded
Christopher Simpson, The Division-Violist (1659)
The Division-Violin (Playford, 1684)
The Division Flute (Walsh, c. 1706)

Saksa väljaanded
Adrianus Petit Coclico, Compendium Musices (Nuremberg, 1552)
 Michael Praetorius, Syntagma Musicum, book 3 (1618)
 Johann Andreas Herbst, Musica practica (1642)

Hollandi väljaanded
Jacob van Eyck, Der Fluyten Lust-hof (Amsterdam, 1646)

Kategooria:Muusikateooria